L'ÚLTIM ENCLAU

### **La ciutat**

L'Últim Enclau és l'única ciutat lliure del domini humà en tota Espúrnia. Hi viuen aproximadament 50k de persones, representant dotzenes de races i cultures diferents (excepte la humana). És el refugi de tot el saber i coneixement del món antic, així com ser el temple final de totes les seves Deïtats. Va ser construïda fa 300 anys, als inicis de l'Anti-Creuada, com a lloc on literalment escapar davant del fanatisme genocida humà. Des de llavors, apart de ser un escut davant l'agressió imperial, tornen el cop instigant rebel·lions, alliberant esclaus, sabotejant els seus exèrcits i, sobretot, resistint a l'onada de mort i destrucció.

Els **Sentinelles**, distribuïts en 3 Ordres (el Cercle dels Secrets, el Cos Expedicionari i la Guàrdia del Temple), s'encarreguen d'aquesta tasca ingrata. Reclutats entre la població, es formen a les Milícies Cromàtiques abans d'entrar a formar part d'un dels Gremis de Sentinelles.

Reposa en una illa de varis kilòmetres quadrats, rodejada de penya-segats, vorejada per altes muralles de pedra. En una gran caverna vorejant el mar hi ha els molls, que, ben protegits, acullen tant la dotzena de naus de Flota Lliure com varies aero-llanxes i vehicles voladors gnòmics. La caverna connecta amb els habitacles subterranis i mines on viuen gran part dels antics pobles de l'Ombra (i la majoria de nans). *Aksumites* i *qushites* conviuen en delicat equilibri.

A l'exterior, la ciutat està excavada en la pròpia muntanya en tres nivells, un mes petit que l'anterior.

#### **La Muralla Exterior**

El cercle exterior de la ciutat és on hi ha els barris residencials, tavernes, tallers,escoles, granges/horts urbans i tota la vida civil, amb districtes mixtes i d'altres reservats per a tribus concretes i zones comunes. s'extén en un radi d'un/dos quilometres de permimetre.

La població civil s'encarrega, amb l'ajuda de les Milícies Cromàtiques, de fer funcionar els jutjats de pau. A través dels Jutges (representants escollits per cada raça) es formen tribunals i es mesclen legislacions, costums i saviesa popular per tractar les ambivalències dels diversos casos. D'entre la població es recluten els Sentinelles, així com es formen els tresorers i administradors logístics.

#### **La Muralla Interior**

Més limitada en espai, és on resideixen les seus de tots els gremis de Sentinelles, incloent tots els quarters, centres d'entrenament, escoles especialitzades, laboratoris, petits arxius, armeries i la seu de les Milícies Cromàtiques. Inclou passatge als habitatges subterranis i als molls.

#### **La Ciutadella**

Finalment, al cim, hi ha la **Ciutadella**, un gran edifici, similar a un temple, seu de les 3 Ordres que mouen l’Enclau, així com la sala de Govern (la **Mitja Lluna**) i, en la torre central, el **Far Elemental** que il·lumina i protegeix la ciutat. Alberga l'essència de les Deïtats perdudes.

##### **1 - Sala de la Mitja Lluna**

On es reuneixen els mestres de gremi (poder legislatiu) i líders de l’Enclau (poder executiu) per debatre. Té forma de semi-cercle.

* **1a - Helix Sacrosanta –** increïble motor elemental que protegeix la ciutat amb crua energia divina. Multi-mode.
* **1b - Secció Restringida** – on es guarden artefactes i armes perilloses, custodi del Cercle de Secrets.
* **1c- Cercle de Capitans** – Sala de reunions del Cos Expedicionari, plena de trofeus, estendards i una gran taula central.

##### **2 - La Biblioteca Etèrea**

– Fileres de llibres en blanc, escriptoris i catifes de meditació. Seu del Cercle dels Secrets, que l’usen com a despatx per les seves investigacions arcanes. Té seccions no-físiques només accessibles als de més alt rang.

**2a - La Font del Saber**

– Bessona de la font de les llàgrimes, desprèn energia màgica, donant accés (amb permís de les Deïtats) a les seccions ocultes de la biblioteca etèrea,

##### **3 - El Far Elemental**

– Conjunció de les 4 energies divines, que il·lumina com un far la ciutat, essent la voluntat de les Deïtats així expressada. Muntada en una torre central, la més alta de la ciutat, i connectat a l'Hèlix Sacrosanta.

##### **4a - Font de les Llàgrimes**

– Brolla lentament, amb un terra ple de còdols, per tots els caiguts i oblidats, protegida en tot moment pels millors Paladins de la Guàrdia del Temple.

##### **4b - Cercles de Viatge**

– via de tele-transportació amb l’energia de la Ciutadella, dos pisos (entrada/sortida), funcionant amb energia mixte arcana/divina

##### **4c - Accés als calabossos**

– Garita i punt d'accés als calabossos i als quarters subterranis de la Guàrdia del Temple.

##### **5 - Capella dels Records**

**–** Dotzenes de petits altars de deïtats de totes les races i tipus, incloent algunes que ja no tenen fidels, últim temple de moltíssimes fes. Protegida atentament per equips de 4 campions dels Elements.